
Selam alejkum, dragi moj brate Elvedine, Allah te nagradio za tvoj rad i trud, a i tvoju porodicu koji su uz tebe! Nisam imao ništa posebno da te pitam, više mi je bila želja da te poselamim, ali mi naumpade jedna scena sa noćašnje teravije iz našeg džemata. Ubio sam komarca koji je bratu u saffu ispred mene na vratu pio krv. To se desilo u pauzi između jacije i početka teravije. Nakon toga mi jedan brat reče da nije dobro što sam ubio “Allahovo stvorenje”. Bio sam malo zatečen njegovim komentarom, ali se nisam htio uvlačiti u daljnju diskusiju.  

Šta ti veliš, je li ***[haram](https://pitajucene.com/search/haram/questions/ "Pretraži pitanja o haramu")*** ubiti komarca?


* 
* 
* 
* 
* 
* 
* 

 
Je li haram ubiti komarca?

Vjeruj da sam se dobro nasmijao kada sam pročitao ovo pitanje.  

***[Pravilo](https://pitajucene.com/search/pravilo/questions/ "Pretraži pitanja o pravilima")*** generalno glasi: Svaku životinju koja ga uznemirava, čovjek ima pravo da ubije. Ako to ne obuhvata komarca koji čovjeku pije krv, pa ja ne znam onda koju životinju treba ubiti.


Allah mi te čuvao od svakog zla!  

A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***


